প্রতিবছর কুরবানির সময় সাধারণ মানুষের কাছ থেকে চামড়া কিনে আড়তদারদের কাছে বিক্রি করেন শান্তিনগরের বাসিন্দা মোহাম্মদ হেলাল মিয়া। তিনি বলেন, একেকটা গরুর চামড়া কিনছি ৮০০ থেকে এক হাজার ২০০ টাকায়। আড়তদাররা সেই চামড়ার দাম ৫০০ টাকার বেশি দিতে চায় না। কী করব, ঠিক বুঝতে পরছি না। লালবাগে কথা হয় মওসুমি চামড়া ব্যবসায়ী মিরপুরের বাসিন্দা মো. মোর্শেদ মিয়ার সঙ্গে। তিনি বলেন, এক বড় ভাইয়ের পরামর্শে ১০০টির মতো চামড়া কিনেছি। যে দামে কিনছি, তার অর্ধেক দামে বিক্রি করতে হচ্ছে।